**Michael Hedden** (s. 27. joulukuuta 1984 Dunnville, Ontario, Kanada) on kanadalainen jääkiekkoilija, joka pelaa Saksan DEL-liigan Straubing Tigersissa. Hän on pelipaikaltaan vasen laitahyökkääjä.

Ura
---

### Seuraura

Hedden vietti kauden 2004–2005 GHL-juniorisarjan Thorold Blackhawksissa, jonka jälkeen hän kävi vuodet 2005–2009 Neumann Universitya. Hedden ylsi kolmella ensimmäisellä yliopistokaudellaan koko ECAC Westin maalipörssin voittoon. Viimeisellä kaudellaan 2008–2009 hän toimi joukkueensa varakapteenina.

Kaudeksi 2009–2010 Hedden siirtyi ECHL-joukkue Toledo Walleyeen. Seuraavalla kaudella 2010–2011 hän oli joukkueen paras maalintekijä ja kolmanneksi paras pistemies tehoilla 32+20=52. Hedden jakoi koko liigan maalipörssin kuudennen sijan Kalamazoo Wingsin Trent Daavettilan kanssa. Hänet valittiin 31. tammikuuta – 6. helmikuuta väliseltä ajalta liigan viikon pelaajaksi. Hedden pelasi kauden aikana myös yhteensä kuuden AHL-ottelun verran lainalla Grand Rapids Griffinsin, Rockford IceHogsin ja Rochester Americansin joukkueissa. 

Elokuussa 2011 Hedden teki AHL-sopimuksen Texas Starsin kanssa. Hänen varsinainen tulokaskautensa 2011–2012 liigassa toi 69 runkosarjaottelussa tehot 19+15=34. Hedden oli Starsin kolmanneksi paras maalintekijä. Kolmannella Texasissa viettämällään kaudella 2013–2014 hän teki AHL:n yhden kauden piste-ennätyksensä tehoilla 23+32=55. Hedden jakoi myös yhdeksällä osumallaan koko kevään 2014 pudotuspelien maalipörssin voiton joukkuetoverinsa Travis Morinin, Providence Bruinsin Aleksandr Hohlatšovin ja St. John’s IceCapsin Eric O’Dellin kanssa. Hän voitti kauden päätteeksi Calder Cupin.

Hedden siirtyi kaudeksi 2014–2015 vuoden mittaisella sopimuksella KHL:n kroatialaisjoukkue Medveščak Zagrebiin. Hän pelasi 12 ottelua ilman tehopisteitä, kunnes varsin pieneen rooliinsa tyytymättömän Heddenin sopimus purettiin hänen omasta aloitteestaan lokakuussa 2014. Viisi päivää myöhemmin hän teki loppukauden kattaneen sopimuksen SM-liigajoukkue Porin Ässien kanssa.

Kaudeksi 2015–2016 Hedden siirtyi vuoden mittaisella sopimuksella Saksan DEL-liigan Straubing Tigersiin. Hän jakoi 17 osumallaan joukkueen sisäisen maalipörssin voiton Steven Zalewskin kanssa. Huhtikuussa 2016 Hedden teki Tigersin kanssa vuoden mittaisen jatkosopimuksen.

### Maajoukkueura

Hedden edusti Kanadan A-maajoukkuetta Spengler Cupissa vuonna 2015, jolloin joukkue voitti turnauksen.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2005–2006 | Neumann Univ. | NCAA III | 25 | 18 | 14 | 32 | 36 | – | – | – | – | – |
| 2006–2007 | Neumann Univ. | NCAA III | 26 | 31 | 21 | 52 | 20 | – | – | – | – | – |
| 2007–2008 | Neumann Univ. | NCAA III | 26 | 30 | 12 | 42 | 14 | – | – | – | – | – |
| 2008–2009 | Neumann Univ. | NCAA III | 31 | 17 | 20 | 37 | 39 | – | – | – | – | – |
| 2009–2010 | Toledo Walleye | ECHL | 66 | 18 | 14 | 32 | 58 | 4 | 0 | 3 | 3 | 6 |
| 2010–2011 | Toledo Walleye | ECHL | 57 | 32 | 20 | 52 | 94 | – | – | – | – | – |
|  | Grand Rapids Griffins | AHL | 3 | 0 | 1 | 1 | 2 | – | – | – | – | – |
|  | Rockford IceHogs | AHL | 1 | 0 | 0 | 0 | 0 | – | – | – | – | – |
|  | Rochester Americans | AHL | 2 | 1 | 1 | 2 | 15 | – | – | – | – | – |
| 2011–2012 | Texas Stars | AHL | 69 | 19 | 15 | 34 | 55 | – | – | – | – | – |
| 2012–2013 | Texas Stars | AHL | 61 | 13 | 22 | 35 | 38 | 9 | 1 | 3 | 4 | 4 |
| 2013–2014 | Texas Stars | AHL | 74 | 23 | 32 | 55 | 43 | 21 | 9 | 10 | 19 | 20 | Calder Cup |
| 2014–2015 | Medveščak Zagreb | KHL | 12 | 0 | 0 | 0 | 9 | – | – | – | – | – |
|  | Ässät | SM-liiga | 39 | 10 | 9 | 19 | 51 | 2 | 0 | 0 | 0 | 4 |
| 2015–2016 | Straubing Tigers | DEL | 52 | 17 | 17 | 34 | 14 | 7 | 0 | 2 | 2 | 2 |
| 2016–2017 | Straubing Tigers | DEL | 51 | 18 | 26 | 44 | 52 | 2 | 0 | 0 | 0 | 2 |
| 2017–2018 | Straubing Tigers | DEL | 52 | 11 | 20 | 31 | 56 | – | – | – | – | – |
| 2018–2019 | Cardiff Devils | EIHL | 59 | 20 | 42 | 62 | 20 | 4 | 1 | 3 | 4 | 0 |
| 4 kautta | yhteensä | AHL | 210 | 56 | 71 | 127 | 153 | 30 | 10 | 13 | 23 | 24 |
| 3 kautta | yhteensä | DEL | 155 | 46 | 63 | 109 | 122 | 9 | 0 | 2 | 2 | 4 |
| 1 kausi | yhteensä | SM-liiga | 39 | 10 | 9 | 19 | 51 | 2 | 0 | 0 | 0 | 4 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Mike Hedden**.
* Mike Hedden The Internet Hockey Databasessa (englanniksi)
* Mike Hedden *Elite Prospects*. Everysport Media Group AB.  (englanniksi)

### Viitteet

1. 1 2 3  Mike Hedden The Internet Hockey Databasessa (englanniksi)
2. 1 2 3 4 5  Mike Hedden *Elite Prospects*. Everysport Media Group AB.  (englanniksi)
3. ↑  Another Calder Cup winner in Medvescak's offence  20.6.2014. KHL MEDVEŠČAK ZAGREB.  Arkistoitu 31.10.2014. Viitattu 31.10.2014. (englanniksi)
4. ↑  Mike Hedden napušta zagrebački Brlog  25.10.2014. KHL MEDVEŠČAK ZAGREB.  Arkistoitu 31.10.2014. Viitattu 31.10.2014. (kroatiaksi)
5. ↑  Ässät hankki kanadalaishyökkääjän *Jatkoaika.com*.  30.10.2014. Jatkoaika r.y. Viitattu 31.10.2014.
6. ↑  Heddenin ura jatkuu Saksassa *Jatkoaika.com*.  26.5.2015. Jatkoaika r.y. Viitattu 28.5.2015.